K O R R A L D U S

Haapsalu                                                                          	           	03. juuli 2024 nr 550

Loa andmine linnavara tasuta kasutamiseks
(RMK õpperajad Ranna tee 1 // Paralepa puhkeala)

Riigimetsa Majandamise Keskus (registrikood 70004459) palub luba tasuta kasutada Haapsalu linna omandis olevat osa (4665 m²) kinnistust “Ranna tee 1 // Paralepa puhkeala” (kinnistu reg.nr 2969932, katastritunnus 18301:016:0026, pindala 1 150 997 m2, sihtotstarve üldkasutatav maa (017; Üm), koha-aadress Ranna tee 1 // Paralepa puhkeala, Haapsalu linn, Lääne maakond, vastavalt lisatud asendiskeemile (Lisa 1) tagamaks Riigimetsa Majandamise Keskuse õigusliku aluse koostöös ja kokkuleppel Haapsalu Linnavalitsusega luua kõnealusele alale RMK Paralepa metsa õpperada. Maa-ala antakse kasutajale eesmärgiga kasutada maa-ala avaliku õpperajana ööpäevaringselt; rajada, kasutada, korrastada ja majandada selleks maa-alal külastajate suunamist: viidatud viidapostide ja suunaviitadega, tähistamine värvimärgistega puudel, infotahvlid ja muid puhkamiseks vajalikke rajatisi näiteks pingid ning tagada maa-ala eesmärgipärane avalik kasutus.

Juhindudes Haapsalu Linnavolikogu 26.01.2018. a määruse nr 13 „Haapsalu linnavara valitsemise kord“ § 10 lg 1 p 1, lg 2 p 2 ja lg 5, § 11 lg 2 ja lg 5, Haapsalu linna põhimääruse § 46 lg 1 p 2 ja haldusmenetluse seadusest, Haapsalu Linnavalitsus

k o r r a l d a b:

1.	Lubada Riigimetsa Majandamise Keskusel kasutada Haapsalu linna omandis olevat kinnistut reg.nr 2969932, koha-aadressil Ranna tee 1 // Paralepa puhkeala, Haapsalu linn, Lääne maakond (katastritunnus 18301:016:0026, sihtotstarve üldkasutatav maa (017; Üm),  pindala 1 150 997 m2 ). (Asendiplaan RMK Paralepa metsa õpperaja asukoht, HSB suusarajad).
2.	Sõlmida linnavara tasuta kasutamise leping kümne aastase tähtajaga järgmiste tingimustega:
2.1.	Mitte piirama maa-ala avalikku kasutust;
2.2.	Lepingu kehtivuse ajal  kannab kõik eseme hooldusega seotud kulud kasutaja; 
2.3.	Maa-ala hooldamise kohustus on kasutajal; 
2.4.	Õpperadade ohutuse eest vastutab kasutaja;
3.	Volitada lepingut allkirjastama aselinnapea Helen Rammu.
4.	Korraldus jõustub teatavakstegemisest.
5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea			
			Erko Kalev
			Linnasekretär